আলমী শূরার সদস্যদের মতবিনিময়
রাজধানীর উত্তরার একটি রেস্তোরাঁয় শনিবার সাংবাদিকদের সঙ্গে মতবিনিময় সভার আয়োজন করেন তাবলিগের আলমী শূরার কয়েকজন মুরুব্বি। ১০ জানুয়ারি অনুষ্ঠেয় বিশ্ব ইজতেমা-২০২০ এর প্রস্তুতি ও তাবলিগ জামাতের চলমান পরিস্থিতি শীর্ষক মতবিনিময় সভায় উপস্থিত ছিলেন মাওলানা শাহরিয়ার মাহমুদ, মোস্তফা কামাল, মাওলানা আবদুল্লাহ শামীম, মুফতি জহির ইবনে মুসলিম, মাওলানা তারেক মাহমুদ, নাদিম মাহমুদ প্রমুখ।







সভায় মুরুব্বিরা বলেন, ১০-১২ জানুয়ারি আলমী শূরার তত্ত্বাবধানে টঙ্গীর ময়দানে বিশ্ব ইজতেমা অনুষ্ঠিত হবে। ওই ইজতেমায় দেশের ৬৪ জেলাসহ বিশ্বের বহু দেশের ধর্মপ্রাণ মুসল্লি অংশ নেবেন। যেহেতু আগের মতো জেলাওয়ারি কোনো ভাগ (পর্ব) নেই, তাই আমাদের মতে ইজতেমা এক পর্বেই হচ্ছে। আর সেটা ১০ জানুয়ারি শুরু হয়ে ১২ জানুয়ারি আখেরি মোনাজাতের মধ্য দিয়ে শেষ হবে। ১৭-১৯ জানুয়ারি মাওলানা সা’দ-এর অনুসারীরা ইজতেমা করলেও সেটা দ্বিতীয় পর্ব নয়। এখানে পর্ব শব্দটি ব্যবহার না হওয়াই উচিত।




তারা বলেন, মাওলানা সা’দ-এর সঙ্গে বিশ্বের অন্য মুরুব্বিদের বিভেদ বা মতবিরোধ নেতৃত্ব নিয়ে নয়, আদর্শিক কারণে তার সঙ্গে মতবিরোধ। বর্তমান তাবলিগের সংকটের মূলে রয়েছে পরামর্শভিত্তিক পদ্ধতি বাদ দিয়ে একক নেতৃত্বে কাজ চালানো, কোরআন-হাদিসের অপব্যাখ্যাসহ মনগড়া নানা মন্তব্যে মাওলানা সা’দ-এর অনড় অবস্থানে থাকা।

রাজধানীর উত্তরার একটি রেস্তোরাঁয় শনিবার সাংবাদিকদের সঙ্গে মতবিনিময় সভার আয়োজন করেন তাবলিগের আলমী শূরার কয়েকজন মুরুব্বি। ১০ জানুয়ারি অনুষ্ঠেয় বিশ্ব ইজতেমা-২০২০ এর প্রস্তুতি ও তাবলিগ জামাতের চলমান পরিস্থিতি শীর্ষক মতবিনিময় সভায় উপস্থিত ছিলেন মাওলানা শাহরিয়ার মাহমুদ, মোস্তফা কামাল, মাওলানা আবদুল্লাহ শামীম, মুফতি জহির ইবনে মুসলিম, মাওলানা তারেক মাহমুদ, নাদিম মাহমুদ প্রমুখ।